cyanic-selkie/wikianc huggingface dataset:
Caslys-skeeal
Ta caslys-skeeal, ny scheim aitt, ny skeeal jannoo ymmyd jeh caslyssyn ry hoi taishbyney y skeeal rere ny ta goll er. Ta caslys-skeeal ry-eddyraghey veih lioar yallooyn er daa fa: ta ny caslyssyn eiyrtyssagh, son dy hroggal y slane skeeal; as ta caslys ard-chionyssagh harrish fockle, dy ghra myr shen, ta’n skeeal goll er insh liorish ny caslyssyn son y chooid smoo, cha nel liorish ny focklyn. Dyn y wooise da shen, ta’n daa genre goll harrish y cheilley. Ta’n chooid smoo jeh caslys-skeealyn cur ry-cheilley focklyn as caslyssyn, as ta glare er ny taishbyney ayns bolgan glare dy mennick, agh ta caslys-skeealyn gyn focklyn ayn myrgeddin, myr sampleyr, The Little King. Chammah as glare, ta focklyn meenaghey ny caslyssyn dy cliaghtagh (myr fo-heidylyn), agh ny keayrt t’ad neuchosoyley ry-cheilley. thumbnail|300px|right|Little Sammy Sneeze (1904-06) liorish [[Winsor McCay]]  Ayns shennaghys jeianagh, va caslys-skeealyn scheimyn aitt son y chooid smoo; agh ta’n reaym oc er lheanaghey dy ghoaill stiagh dagh genre. Roish shoh, va sampleyryn jeh ellyn eiyrtyssagh ry-akin ayns ellyn y çhenn teihll, myr sampleyr, caslyssyn lhiaghtyn Eajiptagh, as adsyn goaill stiagh shennaghys reeaghyn as feayn-skeeal.
Ta sleih cliaghtit rish gra dy vel caslys-skeealyn nyn ellyn injil, ga dy vel kuse dy lhimmaghyn ayn, lheid as Krazy Kat as Barnaby. Anmagh ‘sy feedoo eash, ghow sleih toshiaght geabbey cur bree noo da’n saase.
Ta roie-haghyryn caslys-skeealyn jeianagh goaill stiagh Colloo Trajan as obbyr William Hogarth. Myr saase cadjin jeianagh, ghow caslys-skeealyn toshiaght ayns y Reeriaght Unnaneyssit anmagh ‘sy 19oo eash, tra hie Ally Sloper's Half Holiday er soilshaghey. Va’n cochiangle jeh goan as jallooyn mie lesh sleih, as ren eh skeaylley er fud y heihll. Lurg tammylt beg, va scheimyn aitt myr shoh er ny haglym myr lioaranyn neugheyr; haink lioaryn caslys-skeeal noa dy gerrid. Jiu, ta caslys-skeealyn ry-akin ayns pabyryn-naight, earishlioaryn, lioaryn as er yn eddyr-voggyl.
Hie cliaghtey cadjin anchasley rish y cheilley er giennaghtyn mygeayrt y chruinney: manhua Sheenagh, manga Shapaanagh, bandes dessinés Frangagh, caslys-earishlioaryn ayns ny Steatyn Unnaneyssit, as earlishlioaryn skeealyn çhaglit ayns yn Europey.
Ga dy nod ellyneyryn chaslys-skeealyn shaghney lhiettalys çhaghnys, t’ad jannoo ymmyd dy mennick jeh kiaddaghyn as aghtyn cliaghtagh son dy haishbyney insh as glare, ny son dy greesaghey freggyrtyn ennaghtagh ny foalley ennagh. Ta saaseyn myr bolganyn glare as kishtaghyn cowrey magh glare as cur magh fys bunneydagh, as ta kerrinyn, oardagh duillag, jeegyn as linnaghyn arraghey cur cooney da fosley y skeeal. Foddee caslys-skeealyn jannoo ymmyd jeh focklyn, daa-cheayllaght, cosoyley, keirdeeaght screeu, saase meshtit as keirdaghtyn ellynagh elley son dy hroggal fo-eks ‘sy skeeal.
Cummaghyn
Ayns yn RU, ren cartoonyn as scheimyn aitt tannaghtyn ny smoo scanshoil, as yn ennym comics currit daue. Ta earishlioaryn myr The Beano y cummey smoo cadjin, as rere’n eie cadjin, cha nel agh son paitçhyn ta caslys-skeealyn.
Ny yei, ayns yn Europey, haink rish y cummey Frangagh bande dessinée. Neuchasley rish y fockle comic Baarle, cha nel keeayl aitt ec y fockle shoh. T’ad coontit dy ve feer chummey ellyn, as t’ad goaill stiagh skeealyn da paitçhyn as da sleih aasit. Cummey cadjin, she ligne claire, rere obbyr Hergé. T’eh goll er cowraghey liorish linnaghyn baghtal, gyn scaaghyn-doo, as cha nel ad jannoo monney ymmyd jeh saaseyn myr linnaghyn arraghey. Ta’n tradishoon Frangagh-Belgagh lajer, as cha nel caslys-skeealyn Americaanagh ny Goaldagh feer ennoil ayns ny çheeraghyn shoh, er coontey ny anchaslyssyn eddyr yn daa tradishoon.
Ayns ny SUA, haink rish y cummey pulp, eiyrtyssagh da noaskeealyn dime as lioaryn penny dreadful. V’ad son sleih aasit, as v’ad ard-haghyrtagh, goaill stiagh çhibbag, druggyn as raghlid. Ec y toshiaght, cha row agh beggan caslyssyn son taishbyney y skeeal. Va’n lheid er ny clou er pabyr garroo, as myr shen, cha nod ellyneyr jannoo ymmyd jeh linnaghyn keyl. Va scaaghyn crosh-ghrainnit as goan, as cha row daah ayn, er y fa dy row neugheyrsnys bun y lheid. Va fenee feer scanshoil da’n genre shoh, as magh ass eh haink y genre caslys-skeeal Americaanagh ard-feniagh. Ghow Action Comics toshiaght ayns 1938 as Superman ayn. Va’n karracteyr cho ennoil, haink y genre shoh dy ve y smoo ayns America. Ta’n genre shoh jannoo ymmyd jeh saaseyn gollrish y scheim aitt, goaill stiagh linnaghyn arraghey as, er lheh, sheeanyn screeut (thump as bang). Myr shen, va daa genre feer anchasley rish y cheilley ayn: scheimyn aitt, doo-as-bane lesh linnaghyn baghtal son y chooid smoo, as y comic book, lesh daah, caslyssyn rieughagh as cooishyn trome. Ga dy row y tradishoon lajer shoh ayn, ta’n eie cadjin dy liooar dy vel caslys-skeealyn ny sloo feeu, ny son paitçhyn.
Caslys-noaskeealyn
Ta caslys-noaskeeal ny 'lane skeeal ta goll er taishbyney trooid caslyssyn. Va obbyr Hergé ny Uderzo as Goscinny sampleyryn leah jeh’n chummey, as dagh lioar Asterix ny Tintin ny ‘lane skeeal. Ta’n cummey shoh smoo cadjin ayns yn Europey, er coontey y tradishoon lajer caslys-skeealyn. Ta skeealyn ard-ghooagh myr The Hobbit ry-gheddyn ayns cummey caslys-noaskeeal nish.
Caslys-skeealyn eddyr-voggyl
Ta caslys-skeealyn eddyr-voggyl ry-lhaih er yn eddyr-voggyl. Ta kuse jeu goll er clou chammah, agh cha nel y chooid smoo jeu. Ta caslys-skeealyn eddyr-voggyl goaill stiagh y slane vagher, veih cartoonyn as scheimyn aitt dys manga ny noaskeealyn caslys.
Willem Dafoe
She aghteyr Americaanagh eh William James Dafoe (ruggit er 22 Jerrey Souree 1955). She fowder ram accolaidyn t'eh, goaill stiagh Cappan Volpi son yn Aghteyr Share, goll rish enmyssaghtyn son kiare Aundyryn Academy, kiare Aundyryn y Screen Actors Guild, tree Aundyryn Golden Globes, as un Aundyr Scannane y British Academy. T'eh gobbraghey dy mennick marish ny jeantee scannane Paul Schrader, Abel Ferrara, Lars von Trier, Julian Schnabel, as Wes Anderson.
Ren eh cloie 'sy chied scannane echey ayns Heaven's Gate (1980), agh va'n raad lhiggit da car y ghientyn. Va'n chied phaart toshee echey 'sy scannane gleash-wheeyleyder jeebyrtagh The Loveless (1982) as ren eh cloie yn ard-noid ayns Streets of Fire (1984) as To Live and Die in L.A. (1985). Hooar eh e chied enmyssaght son Aundyr Academy son e phaart myr Sarjant Elias Grodin 'sy scannane caggee Platoon (1986) liorish Oliver Stone. Ayns 1988, ren Dafoe cloie Yeesey ayns The Last Temptation of Christ liorish Martin Scorsese as ren eh co-chloie 'sy scannane Mississippi Burning, as arganeyssyn mooarey bentyn roosyn ec y traa.
Meitnerium
She bunstoo eh meitnerium. She yn trimmid breneenagh ta echey ny (270)  g·mol−1. Ta earroo breneenagh 109 as cowrey Mt er.
Molan
Ta Molan (Moëlan-sur-Mer) ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank.
Ta'n ennym Frangish Moëlanais currit er cummaltee yn valley.
Kallie Flynn Childress
Ta Kallie Flynn Childress ny ben-chloieder fillym Americaanagh. Rug ee ayns Chicago, Illinois er 13 Averil, 1988.
Margarita Breitkreiz
Ta Margarita Breitkreiz ny ben-chloieder fillym Ghermaanagh. Ta enney share urree er son e paart ayns y scannane Germaanagh-Polynnagh Der Grenzer und das Mädchen (Y Clyst as y Caillin). Rug ee ayns Omsk, y Roosh er 7 Jerrey Geuree, 1980, agh hie e lught thie dy chummal 'sy Ghermaan 'sy vlein 1994.
Zooey Deschanel
Ta Zooey Claire Deschanel ny ben-chloieder fillym Americaanagh. Rug ee ayns Los Angeles, California er 17 Jerrey Geuree, 1980.
Copernicium
She bunstoo eh copernicium. She yn trimmid breneenagh ta echey na (285)  g·mol−1. Ta earroo breneenagh 112 as cowrey Cn echey.
Ollooscoill Durham
Ta Ollooscoill Durham ayns Durham, ayns Sostyn hiar hwoaie. V'ee currit er bun ayns 1832 liorish Aght y Reiltys, as ghow ee Kaart Reeoil ayns 1837. V'ee ny treeoo ollooscoill ayns Sostyn, foddee (ta arganeys ayn er y chooish). She ollooscoill cholleishagh t'ayn, as co-obbraghey eddyr rheynnyn ny h-ollooscoill hene as y 16 colleishyn eck. Son y chooid smoo, ta ronsaghey as leaghtyn fo stiurey ny rheynnyn, as bea as foays ny studeyryn fo stiurey ny colleishyn. Ta'n briwnys er cur entreilys da studeyryn goll er jannoo ec ny colleishyn hene. Dy cadjin, ta "yn ollooscoill" çheet er ny rheynnyn reiragh, y Shansyleyr as y lheid, cosoylaghey rish ny colleishyn as studeyryn. She Bill Bryson Shansyleyr ny h-ollooscoill t'ayn nish, neayr's 4 Averil 2005. Hie yn ollooscoill er enney myr Sunday Times University of the Year ayns 2005. Bentyn rish keimyn, ta alumni ny h-ollooscoill cur "Dunelm" rish y keim oc, myr sampleyr: "Bsc. (Hons), Dunelm" son dy chowraghey yn ollooscoill.
Bun
Er coontey yn ynsaghey jeeaghtagh mie va jeant ayns Durham, va ymmodee eabbyn er nyn nyannoo ollooscoill 'sy valley er bun y chur. Ren Ree yn Hoghtoo Inry as Oliver Cromwell eabbyn, agh cha mie lesh Ollooscoillyn Aah yn Ollee as Ollooscoill Cambridge yn eie. V'eh boirey orroo dy beagh ad coayl y scansh eu my beagh ollooscoillyn elley ayn as kiart cur keimyn eck. Ayns 1832, ren Reiltys Vretin Vooar Aght son dy lhiggey da Dean as Cabdil Durham cur jeh cair y killagh oc son dy chur er bun Ollooscoill kiangley roo as va bun currit er yn ollooscoill. Ayns 1837, ghow ad kiart y chashtal y ymmydey son aaght. thumb|left|Ta University College ayns Cashtal Durham, as myr shen she troggal ollooscoill shinney y theihll as sleih cummal ayn t'ayn
19oo eash
Ayns 1846, va Halley yn Agglish Hatfield currit er bun. V'eh y chied caa da studeyryn ayns Bretin Vooar cummal ayns aaght neugheyr as ee co-chadjin. Ayns University College, as ollooscoillyn elley, v'eh orroo cur lhieu fer failt son dy choagey, glenney as y lheid. Va ymmodee studeyryn ayn nagh row nyn olteyryn jeh colleish erbee, as hug er bun ad y sheshaght “St Cuthbert’s Society” ayns 1888. Ayns y valley va daa cholleish ynsee ynseyderyn: St. Hild’s College da mraane (1858) as y College of the Venerable Bede da deiney (1839). Ayns 1975, haink ad stiagh ry-cheilley dy ve College of St Hild & St Bede. Va'n ghaa co-heshaghtagh rish yn ollooscoill derrey 1896, as va keimee St Hild nyn gied mraane keimee yn ollooscoill, ayns 1898. Ayns 1895, erreish daue geddyn tooilley Kaart, va kied ec yn ollooscoill keimyn da mraane y chur. Va Oastys ny Mraane currit er bun ayns 1899, as aaenmyssit myr St Mary’s College ayns 1919.
20oo eash
Va'n ollooscoill mooadaghey dy tappee ayns Balley Chashtal Noa, ga dy row daa cholleish Anglicaanagh currit er bun: St Chad’s College (1904) as St John’s College (1909). Lurg y Nah Chaggey Mooar, va Sheshaght St Aidan currit er bun ayns 1947 son mraane nagh row cummal 'syn ollooscoill. V'ee aaenmyssit myr St Aidan’s College ayns 1965. Ayns 1958, liorish yn Universities of Durham and Newcastle upon Tyne Act (Aght ny h-Ollooscoillyn Durham as Valley Chashtal Noa), hie yn ollooscoill er rheynn, as ny v'ayns Balley Chashtal Noa, haink ee y ve Ollooscoill Valley Chashtal Noa. Hie colleishyn noa er troggal er Elvet Hill, ayns laaragh noa çheumooie jeh'n valley hene. Va Grey College currit er bun ayns 1959, Van Mildert ayns 1965, Trevelyan ayns 1966 as Collingwood ayns 1972. Chammah's shen, v'ad troggal ny rheynnyn sheanse as jeshaghteyrys ayns y laaragh shoh. Va Sheshaght Cheimee currit er bun ayns 1965, as aa-enmyssit myr Ustinov College ayns 2003. Ayns 1968, hug ad kiart da'n colaastey Creestee Raueagh Ushaw dy ve ny halley aaght. She St Mary’s College va'n cholleish un-cheintyssagh s'jerree, agh ayns 2005, ghow ee toshiaght lhiggey da deiney çheet stiagh chammah. Ayns 2006, haink y chied studeyryn da Josephine Butler College, y chied colleish hene-lhongeydys 'syn ollooscoill.
Queen’s Campus, Stockton
Ayns 1992, ren Ollooscoill Durham as Ollooscoill Heesside co-obbraghey dy chur er bun y “Joint University College on Teesside of the Universities of Durham and Teesside” (Colleish Co-Ollooscoillagh Heesside Ollooscoillyn Durham as Teesside) ayns Thornaby on Tees. V’eh kiarail dy beagh eh cur magh co-cheimyn y ghaa ollooscoill, agh va doilleeidyn ec Ollooscoill Heeside, as ayns 1994, ghow Durham ny lomarcan stiurey jeh’n cholleish. Ayns 1996, haink ee dy ve University College, Stockton. Ayns 2001, hie ee er rheynn dys daa cholleish noa: John Snow College as George Stephenson College. Ayns 2002, hie y campus er aa-enmys myr Queens Campus.
Colleishyn t’ayn nish
Ta colleishyn ny h-ollooscoill er ny eddyrscarrey rere shoh, dy cadjin:
Maryam d'Abo
Ta Maryam d'Abo ny ben-chloieder fillym Ghoaldagh. Ta enney share urree er son e paart myr Kara Milovy 'sy scannane James Bond, The Living Daylights. Rug ee ayns Lunnin er 27 Mee ny Nollick, 1960.
Molybdenum
She bunstoo eh molybdenum. She yn trimmid breneenagh ta echey ny 95.94  g·mol−1. Ta earroo breneenagh 42 as cowrey Mo er. 180px|left|thumb|Molybdenum
Manganaish
She bunstoo eh manganaish. She yn trimmid breneenagh ta echey ny 54.938045 g·mol−1. Ta earroo breneenagh 25 as cowrey Mn er. 200px|left|thumb|Manganaish
Sunny Leone
T'ee er chloie paartyn ayns cruinnaghtyn, scannaneyn, as straihyn çhellveeish seyrey. Va'n chied phaart cadjin ayns 2005 tra ren ee obbraghey myr naighteyr son MTV Video Music Awards er MTV India. Ayns 2011, ren ee goaill ayrn 'sy straih hellveeish rieughid Injinagh Bigg Boss. Chammah's shen, t'ee er chuirrey yn claare rieughid Injinagh Splitsvilla.
Ayns 2012, chloie ee da'n chied cheayrt ayns Bollywood 'sy scannane creauagh an-ghraagh Jism 2 (2012) liorish Pooja Bhatt as ren ee arraghey dys y chloie cadjin raad chloie ee ayns Jackpot (2013), Ragini MMS 2 (2014), Ek Paheli Leela (2015), Tera Intezaar (2017), as y scannane Malayalamagh Madhura Raja ayns 2019.
Neeobium
She bunstoo eh neeobium. She yn trimmid breneenagh ta echey ny 92.90638  g·mol−1. Ta earroo breneenagh 41 as cowrey Nb er. 180px|left|thumb|Neeobium
Nickyl
She bunstoo eh nickyl. She yn trimmid breneenagh ta echey ny 58.6934 g·mol−1. Ta earroo breneenagh 28 as cowrey Ni er. 180px|left|thumb|Nickyl
Eliza Dushku
Ta Eliza Patricia Dushku ny ben-chloieder fillym Americaanagh. Ta enney share urree er son e paart myr Faith ayns ny claareeyn çhellveeish Buffy the Vampire Slayer as Angel. Rug ee ayns Watertown, Massachusetts er 30 Mee ny Nollick, 1980.
Eas Drin Bane
Ta Eas Drin Bane ny eas ayns sheear Chosovo. T'eh soit er slieau Žljeb ayns Beinnyn Alpagh ny h-Albaan Hwoaie. Ta'n eas soit ec beeal y Drin Bane as t'eh 25 m er lhiurid. Ta reayrtys sleitagh er goll mygeayrt yn eas as lesh shen t'eh er enney myr tayrnys ennoil turryssagh er feie ny çheerey.
Queiggey Chubut
Ta Chubut (Provincia del Chubut, Talaith Chubut) ny wheiggey 'sy Phatagoan ayns jiass ny yn Argenteen ta ny lhie eddyr ny linnaghyn dowan-lheead 42° yiass (ta jannoo yn joarey rish Queiggey Río Negro) as 46° yiass (ta creeaghney rish Queiggey Santa Cruz), ny h-Andeeyn ta scarrey yn Argenteen veih'n Çhillee, as y Cheayn Sheear. Ta ennym y wheiggey çheet magh ass yn 'ockle Tehuelche chupat, as keeal yn 'ockle t'ayn na "tarhoilshagh", y cur sheese oc er yn awin Chubut.
She Comodoro Rivadavia 'sy jiass y balley smoo 'sy wheiggey lesh 125,000 cummaltee, agh she Rawson y preeu-valley. T'ad Porth Madryn, Trelew, Esquel as Sarmiento ny baljyn mooarey elley. She laare-ynnyd cultooragh as pobbylagh yn ard Y Wladfa eh Gaiman, raad dy vel co-ghlooaghey Argenteenee Vretnagh ayn. Ta mygeayrt 25,000 Bretnisheyryn ayns Chubut, as ad nyn gummal 'sy valjyn Bretnagh Trelew as Trevelin. 250px|left|thumb|Lhiargee rish yn awin Chubut
Aarheynnyn politickagh
right|225px|thumb|Rheynnyn ayns Queiggey Chubut. Ta'n queiggey rheynnit ayns 15 rheynnyn (Spaainish: departamentos).
Rheynn (Preeu-valley)
Rolley parteeyn politickagh ayns Mannin
Shoh rolley ny parteeyn politickagh ayns Mannin. Roish ard-reihys ny bleeaney 2006, cha row paart oikoil ec ny parteeyn politickagh er yn ellan.
Parteeghyn roie
Ec ard-reihys ny bleeaney 2001 son y Chiare as Feed, va 17.3% ny voteyn ceaut er son Partee yn Lught Obbyr, as va daa ynnyd cosnit oc. Ta'n chooid smoo jeh ny h-ynnydyn cosnit ec yeearreyderyn neuchroghagh, gyn ammys lesh partee erbee. Ec ard-reihys ny bleeaney 2006 son y Chiare as Feed va daa ynnyd - Connaghyn lesh Peter Karran as Doolish Jiass lesh Bill Malarjy - cosnit ec Partee Vannin Libraalagh.
Possanyn broo politickoil
Va Mec Vannin ny phartee politickagh ec y toshiaght, agh nish t'eh ny lieh-phossan broo.
Yn Turkee
She çheer ta rheynnit eddyr yn Oarpey as yn Aishey ee yn Turkee (Turkish: Türkiye).
Brest, y Vritaan
Ta Brest (focklit magh myr [bʁɛst] ayns Frangish as [bʁest] ayns Britaanish) ny chaayr as ny chommyoon 'sy Vritaan ayns sheear hwoaie ny Frank. 'Sy vlein 2004 va 146,000 cummaltee 'sy chaayr, agh va ny smoo na 300,000 cummaltee 'sy chommyoon. Ga dy vel Brest ny chaayr smoo ayns Penn-ar-Bed, she Kemper y preeu-valley.
Mooinjerys caarjoil
Ta mooinjerys caarjoil (protocole d'amitié) eddyr Brest as:
Osmium
She bunstoo eh osmium. She yn trimmid breneenagh ta echey ny 190.23  g·mol−1. Ta earroo breneenagh 76 as cowrey Os er.
Plouganoù
Ta Plouganoù (Plougasnou) ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank.
Ta'n ennym Frangish Plouganistes currit er cummaltee yn valley.
Landnámabók
Ta'n Landnámabók (Eeslynnish son "Lioar Choloinaghys", giarrit ny keayrtyn dys Landnáma) ny laue-screeuyn mean-eashagh Eeslynnagh ta jannoo mynchoontey er coloinaghys ("landnám") yn Eeslynn liorish ny Loghlynee 'sy 9-oo as 'sy 10-oo eashyn BNJ. T'ee toshiaghey lesh y coloinaghys bunneydagh ayns Reykjavík liorish Ingólfur Arnarson as yn aggyrtys echey er y thalloo da'n twoaie, da'n sheear, da'n shiar, as da'n jiass. Ny yei shen, t'ee jannoo coontey er kynneeyn fuilleeaght ny coloinee bunneydagh as t'ee cowraghey magh taghyrtyn mooarey as shennaghys kynnee derrey yn 12-oo eash. Ta coontey aynjee er ny smoo na 3,000 feallagh as 1,400 baljyn beggey. Ta rolley ny 435 fir choloinee vunneydagh 'sy Landnámabók, as y chooid smoo jeu ayns sheear yiass as twoaie yn ellan. T'ee foast ny bun shennaghys as sheelogheydys ny h-Eeslynnee.
Ta tree lhiegganyn mean-eashagh y Landnámabók er mayrn.
Chris Evans (aghteyr)
Ta Christopher Robert Evans ny chloieder fillym Americaanagh. Rug eh ayns Boston, Massachusetts er 13 Mean Souree 1981.
Clade
thumb|334px|Shoh clade ayns gorrym. She possan dy beisteign as ushagyn (Aves) t'ayn, as sleih gra jiu dy nee possan [[monophyletagh t'ayn.  Cha nel Reptilia (ny rang Linneagh) goaill stiagh ushagyn, as myr shen, cha nel beisteigyn nyn glade.]]
She possan monophyletagh ee clade; dy ghra myr shen, possan jeant magh jeh un hennayr ynrican as dagh ooilley cloan echey. Cha nod y possan faagail magh cloan erbee. Ayns possan mooar, s'cosoylagh dy bee yn çhennayr chadjin oc marroo, as ymmodee cloan chammah. Cha nel feme erbee ec clade er fir t'er mayrn foast.
Ta bun Greagish ec y fockle: κλάδος, klados, "banglane".
Aayannoo rang-oardraghey
Cha row cladeyn ec Rang-oardraghey Linnaeagh, as bun y chorys shen caslysyn jalloo-oaylleeagh eddyr organeyn bioag. She keimoalaght neulhoobagh t'ec y chorys Linnaeagh; cha nel ny daa chorys (Rang-oardraghey Linnaeagh as Cladeaght) freggyrtagh, dy feer. Rere rang-oardraghey Linnaeagh, shegin da organe bioag ve ny hoie ayns keimoalaght neulhoobagh dy taxa, as ooilley ny rankyn shoh y ve er: dooie, genus, kynney, oardagh, rang, phylum as reeriaght. Ta'n corys shoh feer ymmydoil son oardraghey, myr sampleyr, çhaglymyn mooarey ayns thieyn-tashtey; ny yei shen, cha nel eh cho mie son taishbyney mooinjerys ta caghlaa rish y traa (trooid aafilley).
Chammah's shen, cha nel organeyn bioag oardraghey ad hene dy caaoil, as myr shen, cha nod ymmyd rankyn ve corrym car y chorys. Cha nel keimyn soit ec cladeyn, as myr shen, foddee oo jannoo clade ec keim erbee.
Imraaghyn
Kladistiikka
Finnlynnish
She çhengey ashoonagh ayns Finnlynn ee Finnlynnish (suomen kieli) ta loayrit ec y chooid smoo jeh'n phobble ayn (92% ayns 2006). T'ee loayrit ayns y Toolynn, Norlynn as y Roosh myrgeddin.
Arrane Ashoonagh Vannin
Va Arrane Ashoonagh Vannin screeuit as cummit liorish William Henry Gill (1839-1923), lesh y çhyndaa Gaelg jeant er liorish John J. Kneen (1873-1939). Hooar yn arrane staydys oikoil ass Tinvaal ec cruinnaght er 22 Jerrey Geuree 2003, as staydys oikoil currit er God Save the King myr Arrane Reeoil Vannin.
Roentgenium
She bunstoo eh roentgenium. She yn trimmid breneenagh ta echey ny 58.6934 g·mol−1. Ta earroo breneenagh 111 as cowrey Rg er.
Pallaadjum
She bunstoo eh pallaadjum. She yn trimmid breneenagh ta echey ny 106.42  g·mol−1. Ta earroo breneenagh 46 as cowrey Pd er. 180px|left|thumb|Pallaadjum
Malee
She çheer 'syn Affrick ee Malee. T'ee çhemmit liorish yn Algear da'n twoaie, y Neegeyr da'n shiar, Burkina Faso as y Clyst Iuaagagh da'n jiass, liorish y Ghuinea da'n sheear yiass, as liorish y Tenegaal as y Varitaan da'n sheear. She Bamako yn preeu-valley.
Rolley bratteeyn y Litaan
Shoh rolley bratteeyn y Litaan.
Bratteeyn ny coondaeghyn
Ta brattagh doltit ec dagh coontae 'sy Litaan, as t'ad coreggyrtagh rish un chummey: ta kiare-chuilleig gorrym, lesh jeih sampleyryn jeh Crosh Vytis ta ry-akin ayns airh, lhiggey myr çhemmal da cummey meanagh y vrattagh, as eh reiht liorish y choontae hene. Va'n chooid smoo jeh ny cummaghyn meanagh aachummit ass cowraghyn cleinney ny coondaeghyn.
Platinum
She bunstoo eh platinum, ny plateen ny platin ny keayrtyn. She yn trimmid breneenagh ta echey ny 195.084  g·mol−1. Ta earroo breneenagh 78 as cowrey Pt er. 180px|left|thumb|Platinum
Yn Vassadoan Hwoaie
She çheer ayns yn Oarpey Yiass ee yn Vassadoan Hwoaie.
Estoinish
She çhengey ashoonagh ayns yn Estaan ee yn Estoinish (eesti keel), ny yn Estaanish. T'ee loayrit ec ny smoo na 1 villioon dy 'leih ayns y çheer as ec cohionnal arragheryn magh Estoinagh. T'ee ny çhengey Finn-Oogragh as ee cosoylagh rish Finnlynnish. Rere çhengoaylleeyn, she macro-hengey t'ayn.
Rainium
She bunstoo eh rainium. She yn trimmid breneenagh ta echey ny 186.207  g·mol−1. Ta earroo breneenagh 75 as cowrey Re er. 180px|left|thumb|Rainium
Mary McAleese
She aa-Eaghtyrane Phobblaght Nerin eddyr ny bleeantyn 1997 as 2011 ee Mary McAleese (Máire Pádraigín Bean Mhic Ghiolla Íosa; r. 27 Mean Souree 1951). V'ee ny nah Eaghtyrane bwoirrinagh v'ayn as ny hoghtoo Eaghtyrane ren goaill shelloo er yn oik. V'ee reiht da'n chied cheayrt 'sy vlein 1997 as ee goll er eiyrt er Mary Robinson. V'ee aa-reiht da'n nah cheayrt gyn shassooder noi 'sy vlein 2004. By ee yn chied Eaghtyrane ass Nerin Hwoaie ny ass Queiggey Ulley noadyr ren shassoo myr Eaghtyrane er Nerin.
Dirree ee lesh keim 'sy Leigh ass Ollooscoill ny Benrein, Beeal Feirshtey. V'ee pointit myr Olloo yn Leigh Chimmee, y Chimm-oaylleeaght as y Cherrey-oaylleeaght ayns Colaashtey ny Trinaid, Divlyn. 'Sy vlein 1987 hie ee er-ash gys y çhenn-ollooscoill eck myr Stiureyder er Undinys ny Studeyryssyn Leighoil Keirdey. Myrane lesh shen ren ee gobbraghey myr leighder as myr earisheyr lesh RTÉ.
Azura Skye
Ta Azura Dawn Storozynski ny Azura Skye ny ben-chloieder fillym Americaanagh. Rug ee ayns Northridge, California er 8 Mee Houney 1981.
Roydjum
She bunstoo eh roydjum. She yn trimmid breneenagh ta echey ny 102.90550  g·mol−1. Ta earroo breneenagh 45 as cowrey Rh er. 180px|left|thumb|Roydjum
Rutainium
She bunstoo eh rutainium. She yn trimmid breneenagh ta echey ny 101.07  g·mol−1. Ta earroo breneenagh 44 as cowrey Ru er. 180px|left|thumb|Rutainium
Rip Torn
She aghteyr Americaanagh va Elmore Rual "Rip" Torn Jr. (6 Toshiaght Arree 1931 – 9 Jerrey Souree 2019). Ren e choorse bea goll harrish 60 bleeantyn.
V'eh enmyssit son Aundyr Academy son yn Aghteyr Co-hassooagh Share son e phaart myr Marsh Turner ayns Cross Creek (1983). Ren eh cloie Artie yn gienteyder er The Larry Sanders Show, raad v'eh enmyssit son shey Aundyryn Emmy, goaill stiagh fer va cosnit echey ayns 1996. Chammah's shen, ren eh cosney un American Comedy Award son y Fer Co-hassooagh S'aitt, as daa CableACE Award son yn obbyr echey er y chlaare, chammah as e phaartyn myr Zed 'sy chiartys dellal scannane Men in Black (1997–2002) as Patches O'Houlihan ayns Dodgeball: A True Underdog Story (2004).
14oo eash
Taghyrtyn
1314: Cah Bannockburn, 24 Mean Souree. Chossyn armee ny h-Albey er ny Sostynee as hooar ad nyn seyrsnys.
Seeborgium
She bunstoo eh seeborgium. She yn trimmid breneenagh ta echey ny (271)  g·mol−1. Ta earroo breneenagh 106 as cowrey Sg er.
Rutherfordium
She bunstoo eh rutherfordium. She yn trimmid breneenagh ta echey ny 58.6934 g·mol−1. Ta earroo breneenagh 104 as cowrey Rf er.
Pobblaght y Chongo
She çheer ayns yn Affrick ee Pobblaght y Chongo. T'ee çhemmit liorish Angoley da'n jiass, Pobblaght Gheynlagh ny Congo da'n shiar, liorish Cameroon as Pobblaght yn Affrick Veanagh da'n twoaie, as liorish Gabon da'n sheear as y sheear hwoaie. She Brazzaville y preeu-valley.
Pont-'n-Abad
Ta Pont-'n-Abad (Britaanish son "Droghad yn Abb", Pont-l'Abbé) ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank.
Ta'n ennym Frangish Pont-l'Abbistes currit er cummaltee yn valley.
Elmint
Foddee elmint çheet er:
'Syn oaylleeaght:
'Sy cho-earrooaght:
'Sy leigh:
'Sy chiaull:
Ayns fallsoonys as cultoor:
Soilshaghey magh:Çhengoaylleeaght
Ta'n duillag shoh son soilshaghey aagherridyn as cliaghtaghyn çhengoaylleeaght.
Ta ymmyd jeant jeh ny haagherridyn shoh ayns sampleyryn çhengoaylleeagh.
=Cliaghtaghyn cadjin=
Rolteen
Dy cadjin, ta rolteen (*) cowraghey dy vel raa ny troggal çhengoaylleeagh neuchiart. Jean cosoylaghey:
(1)
Ta'n rolteen cowraghey dy nee sampleyr neuchiart t'ayn, son dy hoilshaghey magh reillyn ny çhengey, foddee.
Sampleyryn as tree linnaghyn oc
Son taishbyney troyn çhengaghyn elley, t'ad jannoo ymmyd mooar jeh sampleyryn as tree linnaghyn oc:
Scandjum
She bunstoo eh scandjum. She yn trimmid breneenagh ta echey ny 44.955912 g·mol−1. Ta earroo breneenagh 21 as cowrey Sc er. 180px|left|thumb|Scandjum
Soilshaghey magh:Çhengoaylleeaght
Slane lhiettal
My ta slane lhiettal (.) eddyr daa 'ockle (ny ny smoo) ayns çhyndaa dy hampleyr, ta shen cowraghey dy vel y fockle bunneydagh goaill stiagh keeall yn ghaa. Myr sampleyr:
Ta shen cowraghey dy vel y fockle verym goaill stiagh keeall cur + emshir ry-heet + kied phersoon + unnaneagh ayns un 'ockle.
Tantalum
She bunstoo eh tantalum. She yn trimmid breneenagh ta echey ny 180.94788  g·mol−1. Ta earroo breneenagh 73 as cowrey Ta er. 180px|left|thumb|Tantalum
Ardjyn Vretin
Nod: My ta daa ennym ec coontae, ta ennym Bretnish yn ard ‘sy chied ynnyd, as my ta ennym Baarle ayn, ta shen ayns eddyraishnyssyn ny lurg.
Coondaeghyn Vretin
Ny coondaeghyn shoh, v'ad currit er bun liorish y Local Government (Wales) Act 1994. Hie eh er cooilleeney er 1 Averil 1996.
Coondaeghyn Freilt Vretin
Ta ymmyd jesh-chliaghtagh jeant jeh Coondaeghyn Freilt (myr sampleyr, Aachaptanys), as ta Reiltys yn RU geabbey shaghney jannoo rheynnyn-reih tessen ny creeaghyn oc. Gollrish ny Coondaeghyn cadjin, v'ad currit er bun liorish y Local Government (Wales) Act 1994.
Serconium
She bunstoo eh serconium ny serconiu. She yn trimmid breneenagh ta echey ny 91.224  g·mol−1. Ta earroo breneenagh 40 as cowrey Zr er. 180px|left|thumb|Shirconium
Jason Segel
Ta Jason Jordan Segel ny chloieder fillym as ny 'er aitt Americaanagh. Rug eh ayns Los Angeles, California er 18 Jerrey Geuree, 1980.
Alineg
Ta Alineg (Allineuc, Gallo: Aleinoec) ny chommyoon beg ayns y département Frangagh Aodoù-an-Arvor ayns y Vritaan hwoaie.
Ungaarish
Ta'n Ungaarish (magyar nyelv) ny kied çhengey rere loayreyderyn mastey ny çhengaghyn Finn-Oogragh, as ee loayrit ec 14.5 millioonyn dy 'leih 'syn Ungaar, y Clovack, yn Ookraan, y Romaan, y Serb, y Clovean as y Chroit. Fer jeh ny çhengaghyn Oogragh ee, myrane lesh y çhengey Khanty as y çhengey Mansi, daa çhengey veggey vynlagh ta loayrit rish yn Awin Ob 'sy Roosh (ny çhengaghyn Ob-Oogragh, myr t'ad enmyssit myrgeddin).
Joseph Gordon-Levitt
She aghteyr as jeantagh scannane Americaanagh eh Joseph Leonard Gordon-Levitt (ruggit er 17 Toshiaght Arree 1981). T'eh er ny gheddyn ram accolaidyn, goaill stiagh enmyssaghtyn son Aundyryn Golden Globe son e chloiaghyn ayns 500 Days of Summer (2009) as 50/50 (2011).
Va Gordon-Levitt ruggit ayns Los Angeles lesh lught thie Ewagh, as hoshee eh cloie tra v'eh ny phaitçhey raad ren eh cloie ayns scannaneyn lheid as A River Runs Through It (1992), Holy Matrimony (1994), as Angels in the Outfield (1994). Ren eh cloie Tommy Solomon 'sy straih hellveeish 3rd Rock from the Sun (1996–2001) raad ren eh geddyn tree enmyssaghtyn ec Aundyryn y Screen Actors Guild. Va paart co-hassooagh echey ayns 10 Things I Hate About You (1999) as chur eh e ghoo rish Jim Hawkins 'sy scannane bioghit Treasure Planet (2002) liorish Disney roish my ghow eh brishey voish yn aghteyrys son studeyryssyn y yannoo ec Ollooscoill Columbia. Dirree eh ass yn ollooscoill gyn keim ayns 2004 son e choorse-bea y aavioghey.
Erreish da çheet er ash cloie, ren Gordon-Levitt cloie ayns Manic (2001), Mysterious Skin (2004), Brick (2005), The Lookout (2007), The Brothers Bloom (2008), Miracle at St. Anna (2008), G.I. Joe: The Rise of Cobra (2009), Inception (2010), Hesher (2010), Premium Rush (2012), The Dark Knight Rises (2012), Looper (2012), as Lincoln (2012). Chloie eh Philippe Petit 'sy scannane The Walk (2015) as Edward Snowden 'sy scannane Snowden (2016). Ayns 2020, chloie eh 'sy drama leighoil The Trial of the Chicago 7.
Yn Varitaan
She çheer 'syn Affrick ee yn Varitaan. T'ee çhemmit liorish y Cheayn Sheear da'n sheear, y Tenegaal da'n sheear yiass, Malee da'n jiass as y shiar, yn Algear da'n shiar hwoaie, as y Sahara Heear da'n sheear hwoaie. She Nouakchott y preeu-valley.
Eaghtyrane y Rank
She Eaghtyrane y Phobblaght Rangagh (Frangish: Président de la République française) kione steat y Rank. T'eh foast ny cho-lah ayns Andorra. Ta'n eaghtyrane reiht ayns reihyssyn dagh queig bleeaney. By eh Louis-Napoléon Bonaparte y chied eaghtyrane er y nah phobblaght, reiht ayns 1848. She Emmanuel Macron yn Eaghtyrane roie, va reiht er 14 Boaldyn 2017.
Ta thie yn eaghtyrane, y Plaase Élysée, soit ayns Paarys.
Vanaadjum
She bunstoo eh vanaadjum. She yn trimmid breneenagh ta echey ny 50.9415 g·mol−1. Ta earroo breneenagh 23 as cowrey V er. 180px|left|thumb|Vanaadjum
Soilshaghey magh:Kemmig
Ta'n duillag shoh son soilshaghey aagherridyn as cliaghtaghyn kemmig.
Formlaghyn kemmigagh
Ta formlaghyn kemmigagh jannoo ymmyd jeh cowraghyn haabyl çhymcheayrtagh ny helmintyn. Myr sampleyr, ta H cowraghey hiddragien. Ayns formlaghyn kemmigagh, ta cowrey elmint ennagh cowraghey dy vel un vreneen jeh'n elmint ayns y cho-vreneen. My ta earroo fo-screeuit ec y chowrey, ta shen cowraghey dy vel wheesh dy vreneenyn jeh'n elmint ayn.
Shoh formley soorid sulfuragh: H2SO4
Dy ghra myr shen: Hiddragienx2 + Sulfurx1 + Ocsygienx4
Baollaigh
She barranys ayns sheear Choontae Ghoon ny Ghoal, Nerin, ee Baollaigh (Banagh). T'ee çhemmal rish Báinigh 'sy jiass, rish Ráth Bhoth Theas 'sy niar as rish Cill Mhic Réanáin 'sy twoaie. Ta'n Keayn Sheear 'sy neear. Ny baljyn as ny baljyn beggey smoo scanshoil t'ayn, t'ad goaill stiagh Anagaire, Aillt an Chorráin, an Dúchoraidh, an Clochán Liath, na Gleannta, Cill Riáin, Leitir Mhic an Bhaird, Port Nua as Rann na Feirste. Ta'n ellan mooar Aran Vooar soit 'sy varranys chammah.
Nenetsish
Ta'n Nenetsish (ненэцяʼ вада) ny çhengey ta loayrit ec ny Nenetsee ayns twoaie yn Roosh. T'ee ny çhengey Hamoidagh, fo-phossan t'ayns y phossan Ooralagh, myrane lesh ny çhengaghyn Finn-Oogragh. Ta daa vooar-abbyrt 'sy çhengey—Nenetsish y Tundra as Nenetsish y Cheyll— as ad anchaslyssagh roue hene. Ta ny smoo deiney loayrit Nenetsish y Tundra.
Abbyrlhit
Ta'n Nenetsish screeuit liorish cummey cormalit yn abbyrlhit Kyrillagh. Ta ny lettryn lhieeneydagh Ӈ, ', as " ry-gheddyn 'syn abbyrlhit.
Tungsten
She bunstoo eh tungsten. She yn trimmid breneenagh ta echey ny 183.84  g·mol−1. Ta earroo breneenagh 74 as cowrey W er. 250px|left|thumb|Tungsten
Yn Toolynn
Ta'n Toolynn (Soolynnish: Sverige), ny Reeriaght ny Soolynn dy h-oikoil (Soolynnish: ), ny çheer Nordagh er Lieh-innys Loghlin 'syn Oarpey Hwoaie. Ta joaraghyn thallooin eck lesh Norlynn da'n sheear as y twoaie, as lesh Finnlynn da'n shiar hwoaie, as t'ee kianglt rish y Danvarg 'sy jiass liorish Droghad Öresund.
Ta'n Toolynn ny treeoo çheer smoo 'syn Unnaneys Oarpagh rere eaghtyr as ee 450,000 km² (173,746 mi ker), as ta ny smoo na 9.2 millioon dy 'leih cummal 'sy çheer. Ta glooaght y phobble feer injil 'sy çheer - 21 dooinney 'sy chilometer kerrinagh (53 'sy veeiley cherrinagh) - lesh glooaght ny s'yrjey ayns lieh yiass ny çheerey. Ta 85% jeh sleih-earroo cummal ayns ardjyn baljagh, as t'eh er credjal dy bee ardjaghey ayns ny h-earrooyn shen rere loaghtey cruinneydaght. She Stockholm y preeu-valley, as t'ee ny balley smoo 'sy çheer lesh 1.3 villioon dy 'leih 'syn ard baljagh as 2 villioon 'syn ard moir-valjagh. T'ad Gothenburg as Malmö y nah as y treeoo balley smoo.
Ta'n Toolynn ny reeriaght vunraghtoil lesh reiltys ta jeant seose jeh corys ard-whaiylagh. Ta tarmaynys ard-lhiasit eck. T'ee rang-oardit 'sy chied ynnyd 'sy thiehll ayns Ayndagh Deynlaghys jeh cooid The Economist as 'sy çhiaghtoo ynnyd ayns Ayndagh Lhiasaghey Deiney jeh cooid ny h-Ashoonyn Unnaneysit. Ta'n Toolynn ny h-oltey jeh'n Unnaneys Oarpagh veih 1 Jerrey Geuree 1995 as t'ee ny h-oltey jeh'n RCTL.
Dirree lesh y Toolynn dy ve ny çheer neuchroghagh as unnaneysit car ny Mean Eashyn. 'Sy 17-oo eash ren y çheer sheeyney magh jeh ny thallooyn eck son Impiraght ny Soolynn y chur er bun. Agh va'n chooid smoo jeh'n thalloo eck caillt car ny 18-oo as ny 19-oo eashyn. Va'n lieh hiar jeh'n Toolynn, Finnlynn noa-emshiragh, caillt dys y Roosh ayns 1809. Haghyr y caggey jerrinagh as y Toolynn ayn dy jeeragh ayns 1814, tra ren y Toolynn imman er Norlynn çheet stiagh ayns unnaneys persoonagh lhiee. Va'n unnaneys shen er tannaghtyn derrey 1905. Vaih'n traa shen, va'n Toolynn ayns stayd shee, as polasee joarree neu-çheughit ayns traa shee as neu-chommeeaght ayns traa caggee.
Yn Roosh
Ta'n Roosh (Rooshish: Россия, Rossiya) ny Conastey yn Roosh (Rooshish: Российская Федерация, Rossiyskaya Federatsiya) ny çheer harrish-vooarheeragh ta sheeyney magh harrish yn Oarpey as yn Aishey hwoaie. T'ee ny çheer lieh-eaghtyraneagh as t'ee jeant seose jeh 83 rheynn chonastagh. Ta'n Roosh çhemmit liorish ny çheeraghyn shoh ny lurg (noi'n chlag veih'n sheear hwoaie da'n shiar yiass): Norlynn, Finnlynn, yn Estaan, y Latvey, y Litaan (Queiggey Kaliningrad), y Pholynn (Queiggey Kaliningrad), y Velaroosh, yn Ookraan, yn Abcaaish, y Çhorshey, Ossetia Yiass, yn Asserbajaan, y Chassaghstaan, y Çheen, y Vongoil as y Chorea Twoaie. Ta'n çheer çhemmit liorish Mooir Bering, y Vooir Chaspagh, y Vooir Valtagh, y Vooir Ghoo, as Mooir yn Arctagh. Ta'n Roosh ny çheer smoo ny cruinney, as ish 17,075,400 km² er eaghtyr. Rere earroo yn phobble t'ee ny nuyoo çheer smoo lesh ny smoo na 142 villioon cummaltee. She Moscow yn preeu-valley.
Ocsygien
She bunstoo eh ocsygien ny ocsajeen (veih ὀξύς (oxys) ny Greagish ta çhyndaait myr "geayr", as -γενής (-genēs) ta çhyndaait myr "gienteyder"). Ta trimmid breneenagh 15.9994 g·mol-1 echey. Ta earroo breneenagh 8 as cowrey O er. Ta'n ocsygien y trass bunstoo smoo lheeadagh 'sy Tuinney rere cruinnaghey lurg hiddragien as hailium, as t'eh ny vunstoo smoo lheeadagh rere cruinnaghey ayns scroig ny Cruinney. Ta gas yn ocsygien daa-vreneenagh jannoo seose 20.9% jeh thummid aeraght ny Cruinney, as ta 88.8% d'ushtey jeant jeh, rere glout. . She gas gyn daah gyn soar gyn blass eh tra t'eh ayns foaynoo najooragh, as eh ny ghas daa-vreneenagh 'syn 'oaynoo shen lesh y formley O2.
Shennaghys
She Joseph Priestley, sheanseyr Sostnagh, as Antoine Lavoisier, sheanseyr Frangagh, ren cur enney er ocsygien hoshiaght.
Antoine Lavoisier (1734-1794)
She Antoine Lavoisier, kemmigagh Frangagh, y chied pheiagh ren gra dy vel aer ny vestey dy ghassyn. Haink eh gys y varel shoh lurg da v'er lostey kuse dy stooghyn ayns mooad cagleeit dy h-aer. Sy vlein 1779, haink eh gys y smooinaght dy nee mestey dy ghaa ghas va aer, y derrey yeh ta cooney lesh lostey, as y jeh elley nagh vel cooney. Dooyrt eh 'ocsygien' rish yn ayrn jeh aer ta cooney lesh lostey. Hug Joseph Priestley cooney da Lavoisier lesh yn obbur echey. Agh va Lavoisier currit dy baase sy vlein 1794 sy Ravloid Frangagh. Myr dooyrt y rollageyder as maddaghteyr Frangagh, Lagrange: "Cha ghow eh agh un vinnid e chione y yiarrey jeh, as hed keead blein harrish derrey heemayd kione myr shen reesht".
Joseph Priestley (1733-1804)
Va Joseph Priestley ny hirveishagh Anhrinadagh. Va anaase echey er sheanse. Nane jeh ny chied reddyn hooar eh magh, va shen dy vel daa-ocseed charboan goll er lheie ayns ushtey dy yannoo ushtey-soda. S'mennick ta sleih gra dy nee Priestley hug toshiaght da jeadys ny joughyn neu-veshtallagh. Ren Priestley strane dy phrowaltyssyn raad hiow eh mercur ayns mooad cagleeit dy h-aer. Ren shoh poodyr jiarg (ta shin gra ocseed vercur rish nish). Hiow eh yn ocseed vercur, as ren shen gas. She ocsygien va'n gas va çheet magh.
Troyn scanshoil
Y chooid smoo jeh'n ocsygien as ymmyd jeant jeh ayns jeadys, t'eh jeant liorish feayraghey aer derrey t'eh çheet dy ve ny h-ushlagh, as eisht drigger yn ushlagh.
Shoh troyn scanshoil t'ec ocsygien:
Svalbard
She ellanragh ayns Mooir yn Arctagh ee Svalbard. T'ee ny lhie çheu hwoaie veih'n Oarpey, mygeayrt lieh-raad eddyr Norlynn as Ard y Twoaie. T'ee jeant seose jeh possan ellanyn as ad nyn lhie eddyr 74° as 81° Hwoaie, as 10° as 35° Hiar. Ta'n ellanragh ny chooid smoo twoaie jeh Norlynn. Ta tree ellanyn cummaltit: Spitsbergen, Ellan y Vaghouin as Hopen. She Longyearbyen y balley smoo. Ta Conaant Spitsbergen (1920) cur enney er kiondeeaght Norlynn er Svalbard as ta Slattys Svalbard (1925) jannoo ee myr slane chooid jeh Reeriaght Norlynn.
Rosporden
Ta Rosporden ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank.
Ta'n ennym Frangish Rospordinois currit er cummaltee yn valley.
Yn Teelynn, y Danvarg
right|thumb|Caslys-çheerey jeh'n Teelynn Ta'n Teelynn (Sjælland; ) ny h-ellan smoo 'sy Danvarg as ny 96oo ellan smoo er y Dowan. Ta'n ellan 7,031 km2 er eaghtyr as ta 2,491,090 dy 'leih cummal er. T'eh kianglt rish Funen liorish Droghad y Chryss Vooar, rish Lolland, Falster (as y Ghermaan lurg y vlein 2021) liorish Droghad Storstrøm as rish y Toolynn harrish Amager as Droghad Øresund.
Ta København, preeu-valley yn Danvarg, ny hoie dy paartagh er coose hiar y Teelynn as dy paartagh er Amager. Ta caayryn elley er yn ellan goaill stiagh Roskilde, Næestved as Helsingør (ny Elsinore).
Andel
Ta Andel (Galloish: Andèu) ny chommyoon beg ayns y département Frangagh Aodoù-an-Arvor ayns y Vritaan hwoaie.
Lhoob Finnlynn
Ta Lhoob Finnlynn ny logh marrey smoo shiar jeh'n Vooir Valtagh ta sheeyney magh eddyr Finnlynn da'n twoaie as yn Estaan da'n jiass shiar dys Caayr Pheddyr 'sy Roosh, raad dy vel y Neva teaumey stiagh 'sy vooir. T'ad Helsinki as Tallinn ny h-ard-valjyn mooarey urree.
Ellanyn mooarey
250px|right|thumb|Reayrt er Lhoob Finnlynn jeeaghyn magh ass yn ellan [[Osmussaar.]]
Dia Mirza
Ta Dia Mirza ny Diya Mirza Handrich (Hindi: दिया मिर्ज़ा) ny ben-chloieder fillym Injinagh. Rug ee ayns Hyderabad, Andhra Pradesh er 9 Mee ny Nollick 1981.
Yn Neb
Ta'n Neb nane jeh ny preeu-awinyn ayns Mannin. Ta moir ny h-ushtaghyn soit ayns Cruink Vaayl, as ta'n awin roie niar hwoaie trooid Glion Lammal gys Balley Keeill Eoin raad dy vel eh çheet ry-cheilley lesh crouw-awin Forsdal. Ass Balley Keeill Eoin ta'n awin roie niar yiass gys Mooir Vannin as t'ee çheet lhee ayns Purt ny h-Inshey.
Ta inver ny h-awin boayl soiaghey jeh ny kied cummaltee er yn ellan 9,000 bleeantyn er dy henney.
Yttrium
She bunstoo eh yttrium. She yn trimmid breneenagh ta echey ny 88.90585  g·mol−1. Ta earroo breneenagh 39 as cowrey Y er. 250px|left|thumb|Yttrium
Co-chorp Coontae Verthyr Tudful
She co-chorp coontae ayns Bretin Yiass eh Co-chorp Coontae Verthyr Tudful (Merthyr Tudful ny Merthyr), as y balley Merthyr Tudful hene soieag reiragh y choontae.
Mylecholumb III ny h-Albey
Va Mylecholumb III (Máel Coluim mac Donnchada, Gaelg Albinagh noa-emshyragh: Maol Chaluim mac Dhonnchaidh, Malcolm III) (c. 1031 - 13 Mee ny Nollick 1093) ny Ree Albinagh v'ayns stiureydys ny h-Albinee veih 1058 derrey 1093. Hooar eh baase ayns Cah Alnwick 'sy vlein 1093
Yn Neegeyr
She çheer ayns yn Affrick ee yn Neegeyr. T'ee çhemmit liorish y Naigeer as Benin da'n jiass, Burkina Faso as Malee da'n sheear, yn Algear as y Leeb da'n twoaie, as liorish Shad da'n shiar. She Niamey yn preeu-valley.
Enetsish
Ta'n Enetsish (Онаь базаан) ny çhengey Hamoidagh ta loayrit ec ny h-Enetsee riosh yn Awin Yenesei ayns Creeagh Chrasnoyarsk, y Roosh. Ta daa vun-abbyrt ayn, Enetsish Cheylley as Enetsish Hundrey.
Sheenish
Ta ymmodee sorçhyn dy ghlare goll er loayrt 'sy Çheen. Foddee Sheenish çheet er:
Ar C'houerc'had
Ta Ar C'houerc'had (Le Vieux-Marché) ny chommyoon beg ayns y département Frangagh Aodoù-an-Arvor ayns y Vritaan hwoaie.
Lokournan
Ta Lokournan (Saint-Renan) ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank.
Ta'n ennym Frangish Renanais currit er cummaltee yn valley.
Tomer Capone
She aghteyr Israelagh eh Tomer Capone (Kapon ny Kappon ny Capon chammah, תומר קאפון; ruggit er 15 Jerrey Geuree 1985). T'eh er chloie ayns claareyn çhellveeish Israelagh ennoil lheid as Hostages as y straih hellveeish chreauagh pholitickagh Fauda. Ayns 2016 va Aundyr Ophir bronnit er son yn Aghteyr Share ayns One Week and a Day. T'eh cloie ayns When Heroes Fly as 'sy straih liorish Amazon, The Boys.
Montenegro
She çheer 'syn Oarpey eh Montenegro. thumb|250px|right|Baljaghtyn ayns Montenegro
Christina Ricci
Ta Christina Ricci ny ben-chloieder fillym Americaanagh. Ta enney share urree er son e paart myr Wednesday Addams ayns y scannane The Addams Family (1991) as e eiyrtys Addams Family Values (1993). Rug ee ayns Santa Monica, California er 12 Toshiaght Arree, 1980.
Dinan
Ta Dinan ny valley boallit ayns y département Frangagh Aodoù-an-Arvor ayns y Vritaan hwoaie.
Kristen Bell
Ta Kristen Anne Bell ny ben-chloieder fillym Americaanagh. Ta enney share urree er son e paart myr Veronica ayns y claare Veronica Mars. Rug ee ayns Huntington Woods, Michigan er 18 Jerrey Souree, 1980.
Natalie Wood
Va Natalie Wood ny Natalia Nikolaevna Zacharenko (20 Jerrey Souree, 1938 - 29 Mee Houney, 1981) ny ben-chloieder fillym Americaanagh. Rug ee ayns San Francisco, California.
Yn Ghuinea
She çheer ayns yn Affrick ee yn Ghuinea. T'ee çhemmit liorish y Ghuinea-Bissau as y Tenegaal da'n twoaie, Malee da'n twoaie as y shiar hwoaie, y Clyst Iuaagagh da'n shiar yiass, liorish y Laibeer da'n jiass, as liorish Sierra Leone da'n sheear yiass. She Conakry yn preeu-valley.
Sant-Segal
Ta Sant-Segal (Saint-Ségal) ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank.
Ta'n ennym Frangish Saint-Ségalais currit er cummaltee yn valley.
Nganasanish
Ta'n Nganasanish ny çhengey Hamoidagh ta loayrit ec ny Nganasanee er lieh-innys y Taymyr, y Roosh. Ta daa vun-abbyrt ayn, Avam (авамский говор, avamsky govor) as Vadeyev (вадеевский говор, vadeyevsky govor). V'ee loayrit ec 1,063 dy 'leih (1989 prios.) as ec 750 dy 'leih (1970 prios.).
An Oriant
Ta An Oriant (Lorient ny L'Orient) ny chommyoon as ny valley keayin 'sy rheynn Rangagh Mor-Bihan 'sy Vritaan, ayns sheear hwoaie ny Frank. Ta'n chaayr soit er coose yiass y Vritaan er Baie ny Biscaayn raad ta ny h-awinyn Skorf as Blavezh goll stiagh 'sy vooir. 'Sy vlein 2007 va 58,135 dooinney cummal 'sy chaayr.
Nganasanish
Va'n abbyrlhit cummit ayns ny 1990yn:
An Oriant
Ta'n ennym Frangish Lorientais currit er cummaltee yn valley.
Tommy Lee Jones
She aghteyr as stiureyder scannane Americaanagh eh Tommy Lee Jones (ruggit er 15 Mean Fouyir 1946). T'eh er gheddyn kiare enmyssaghtyn son Aundyryn Academy as ren eh cossyn Aundyr Academy son yn Aghteyr Co-hassooagh Share son e chloie myr Marshyl Samuel Gerard 'sy scannane creauagh The Fugitive (1993).
An Oriant
Shuyr-valjyn
Ta'n Oriant lannoonit rish:
Tommy Lee Jones
Ta e phaartyn ard-ghooagh elley goaill stiagh Rouailtagh Texas Woodrow F. Call 'sy vyn-straih hellveeish Lonesome Dove, Agent K 'sy straih scannane Men in Black, Shirrym Ed Tom Bell ayns No Country for Old Men, Hank Deerfield ayns In the Valley of Elah, y noid Two-Face ayns Batman Forever, Mike Roark 'sy scannane cragh Volcano, yn atçhimeyr William "Bill" Strannix ayns Under Siege, Rouailtagh Texas Roland Sharp ayns Man of the House, y ransher Pete Perkins ayns The Three Burials of Melquiades Estrada (va stiurit echey chammah), Curnal Chester Phillips ayns Captain America: The First Avenger, Stiureyder y CIA Robert Dewey ayns Jason Bourne, as Warden Dwight McClusky ayns Natural Born Killers. Er y gherrid, ren eh cloie 'sy scannane far-skeealaght heanse Ad Astra ayns 2019 as 'syn aittys The Comeback Trail ayns 2020.
Andorra la Vella
Ta Andorra la Vella ny phreeu-valley er Andorra, as t'eh soit ayns ny Sleityn Pyreanagh eddyr y Rank as y Spaainey. She Andorra la Vella ennym y skeerey mygeayrt y valley myrgeddin. Ta'n balley Santa Coloma soit 'sy skeerey. Ta'n turrysaght ny çhynskyl smoo scanshoil 'sy valley.
Yn Cheeprey Hwoaie
She çheer gyn enney er ellan ny Ceeprey ee yn Cheeprey Hwoaie (Turkish: Kuzey Kıbrıs) ny Pobblaght Hurkagh y Cheeprey Hwoaie (Turkish: Kuzey Kıbrıs Türk Cumhuriyeti, KKTC).
Rosko
Ta'n ennym Frangish Roscovites currit er cummaltee yn valley.
Yn Vooir Valtagh
Ta'n Vooir Valtagh ny mooir antraieagh ta ny lhie 'syn Oarpey Hwoaie, veih 53° Hwoaie dys 66° Hwoaie er dowan-lheead as veih 20° Hiar dys 26° Hiar er dowan-liurid. T'ee caglit liorish Lieh-innys Loghlin, yn Oarpey vooarheeragh, as ellanyn ny Danvarg. T'ee teaumey stiagh dys y Kattegat trooid yn Øresund, y Chryss Vooar as y Chryss Veg. Ta'n Kattegat sheeyney magh trooid y Skagerrak dys Mooir Hostyn as y Cheayn Sheear. Ta'n Vooir Valtagh kianglt dy ellynagh rish y Vooir Vane liorish Ammyr ny Mooir Bane as jeeragh rish Mooir Hostyn liorish Ammyr Chiel. Ta'n vooir caglit er y çheu hwoaie liorish Lhoob Bothnia, er y çheu hiar hwoaie liorish Lhoob Finnlynn, as er y çheu hiar liorish Lhoob Rīga. 300px|left|thumb|Stashoon birling ayns [[Gdynia]]
Kareena Kapoor
Ta Kareena Kapoor (Hindi: करीना कपूर) ny ben-chloieder fillym Injinagh. Rug ee ayns Mumbai, yn Injey er 21 Mean Fouyir, 1980.
Sachsen
She steat 'sy Ghermaan eh Sachsen (Freistaat Sachsen, Swobodny stat Sakska, "Steat Seyr Sachsen"). Ta'n steat 18,416 km² er eaghtyr as ta begnagh 4.2 millioon cummaltee ayn. She Dresden preeu-valley yn steat. thumb|Cowrey raaidey ayns Sachsen as eh ayns [[Germaanish as Sorbish]]
Espoo
Ta Espoo (Soolynnish: Esbo) ny balley as ny baljaght ayns Finnlynn. T'ee ny nah valley smoo ayns Finnlynn rere earroo yn phobble lesh mygeayrt 240,000 cummaltee aynjee. T'ee ny cooid jeh Ard Moirvaljagh Helsinki myrane lesh Helsinki, Vantaa as Kauniainen. Ta'n valjaght çhemmit liorish Nurmijärvi as Vihti 'sy twoaie as liorish Kirkkonummi 'sy neear. Ta'n pairk ashoonagh Nuuksio ny lhie ayns sheear hwoaie Espoo.
Ta Ollooscoill Çhaghnoaylleeaght Helsinki soit ayns Otaniemi, Espoo, myrane lesh co-phobble oaylleeagh ta goaill stiagh ram colughtyn toshee as sheshaghtyn lheid as Valtion teknillinen tutkimuskeskus - Laare Ronsaghey Çhaghnoaylleeagh Finnlynn. Ta kione-cherroo yn cholught Nokia soit ayns Keilaniemi, Espoo, myrane lesh colughtyn ard-çhaghnoaylleagh elley lheid as KONE as Fortum.
Yn Cheinney
She çheer ayns yn Affrick ee yn Cheinney. T'ee çhemmit liorish yn Eetoip da'n twoaie, y Tomaal da'n shiar, Tanzania da'n jiass, Ooganda da'n sheear as y Toodaan Yiass da'n sheear hwoaie. She Nairobi yn preeu-valley.
Podgorica
Ta Podgorica (Montenegrish/Serbish: Подгорица, Podgorica) ny phreeu-valley as ny valley smoo ayns Montenegro.